Sign in / Join .st0{fill:#34437F}.st1{fill:#878787} Thursday, September 16, 2021 ikteb hawn… Fittex Erbat irġiel oħra arrestati b'rabta mal-qtil tal-ġurnalista Lyra McKee Minn Claudio Coleiro September 15, 2021 Claudio Coleiro Ġurnalist Uffiċjali li qed jinvestigaw il-qtil tal-ġurnalista Lyra McKee arrestaw erbat irġiel li l-età tagħhom tvarja bejn id-19 u t-33 sena. Huma ġew arrestati lbieraħ mill-pulizija taħt l-Att dwar it-Terroriżmu. McKee ta' 29 sena, sfat maqtula minn tiri sparati waqt li kienu għaddejjin l-irvellijiet f'Londonderry, l-Irlanda ta' Fuq, lura f'April tal-2019. B'rabta ma' dan il-każ, raġel ġie akkużat bil-qtil u ieħor ġie akkużat b'rewwixta u reati simili fil-lejl li nqatlet McKee. L-erbat irġiel li ġew arrestati matul il-jum tal-Erbgħa ttieħdu fl-Għassa tal-Pulizija ta' Musgrave f'Belfast għal aktar investigazzjoni. "Dawn l-arresti huma l-qofol ta' investigazzjoni dettaljata ta' sentejn dwar il-qtil ta' Lyra u l-avvenimenti li seħħew qabel. Il-komunità lokali appoġġjat lill-Pulizija tal-Irlanda ta' Fuq matul il-kors ta' din l-investigazzjoni u nixtieq nirringrazzjahom tal-appoġġ kontinwu tagħhom," qal is-Supretendent Jason Murphy. Artiklu preċedenti Inawgurat l-ewwel dipartiment diġitali tal-X-ray f'San Vinċenz de Paul Artiklu li jmiss L-awtoritajiet Messikani jsalvaw 22 migrant li nħatfu f'lukanda